Parlamentul României

LEGE Nr. 347
din 27 decembrie 2018
pentru completarea art. 24 din Legea drepturilor pacientului nr. 46/2003
Publicată în: Monitorul Oficial Nr. 3 din 3 ianuarie 2019
    Promulgată prin Decretul nr. 1.296 din 27 decembrie 2018.
    Parlamentul României adoptă prezenta lege.
    Articol unic. - După alineatul (1) al articolului 24 din Legea drepturilor pacientului nr. 46/2003, publicată în Monitorul Oficial al României, Partea I, nr. 51 din 29 ianuarie 2003, cu modificările ulterioare, se introduce un nou alineat, alineatul (2), cu următorul cuprins:
    "(2) Pacientul are dreptul de a desemna, printr-un acord consemnat în anexa la foaia de observaţie clinică generală, o persoană care să aibă acces deplin, atât în timpul vieţii pacientului, cât şi după decesul pacientului, la informaţiile cu caracter confidenţial din foaia de observaţie."
    Această lege a fost adoptată de Parlamentul României, cu respectarea prevederilor art. 75 şi ale art. 76 alin. (2) din Constituţia României, republicată.

